Suntem in fata unei proze scrisa si regizata asemenea unui scenariu de film artistic de catre scriitorul Anton Tauf. In primele pagini autorul prezinta succint un fel de motivatie a acestei proze, dupa care firul naratiunii se deruleaza pagina cu pagina, dezvaluindu-ne tot parcursul “Drumului lui Alexei”, care nu este unul simplu, ci se traieste pe mai multe planuri, asemenea mai multor vieti. \n \n Drumul lui Alexei este insa doar o metafora a destinului si ceea ce ni se relateaza ar putea fi drumul vietii oricaruia dintre noi, deoarece ne regasim fiecare in cate un moment sau altul din aceasta poveste ce se aseamana unui film artistic imaginativ. Este acel drum pe care toti trecem, prin etapele invatarii lectiilor de viata, iar invatarea se face, cum este uman, prin greseli si alegeri nefericite pe care le facem fiecare dintre noi incepand inca din anii de copilarie sau adolescenta. \n \n Drumul lui Alexei se apropie foarte mult de tipologia unui scenariu de film psihologic. Dialogurile sunt relativ scurte, fiind urmate de scene ilustrative detaliate, actiunea devenind din fiecare detaliu din ce in ce mai complexa. \n